Lontoon Jenny
Tuolla Lontoossa Jennyn mä kohtasin,
    haaluvee, hiivuvee, hiiohoo!
 Hän ol neitosten joukossa kaunihin,
    haaluvee, hiivuvee, hiiohoo!
 Suu kuin kirsikka, silmät niin mustat kuin yö,
 Jane loisti kuin tuikkiva tähtien vyö.
    Veeo vee, veeo vee,
    veeo vee, veeo vee, ruling goo!
    Veeo vee, veeo vee,
    veeo vee, veeo vee, ruling goo!

2.

 Ja kun niillä hän vilkuili meihin näin,
    haaluvee, hiivuvee, hiiohoo!
 Kaikki miehet ol’ lemmestä hourupäin,
    haaluvee, hiivuvee, hiiohoo!
 Sama huumaus kapteenit, tyyrmannit vei,
 siin’ ei auttanut kirjat ja äksämit, ei!
    Veeo vee, veeo vee,
    veeo vee, veeo vee, ruling goo!
    Veeo vee, veeo vee,
    veeo vee, veeo vee, ruling goo!

3.

 Niinkuin laiva on täysissä purjeissaan,
    haaluvee, hiivuvee, hiiohoo!
 Oli Jenny, kun astui hän tanssimaan,
    Haaluvee, hiivuvee, hiiohoo!
 Silkkihelmat ne liehui kuin tuulessa vain,
 näky sievin, min konsana nähdä ma sain!
    Veeo vee, jne.

4.

 Luonto Jennyn ol’ kerrassaan verraton,
    haaluvee, hiivuvee, hiiohoo!
 Meripoika jos pyys’ hältä suutelon,
    haaluvee, hiivuvee, hiiohoo!
 Ei hän kursaillut, juoruista huoli hän viis,
 pani suppuhun suun, vastas: jees iff ju pliis!
    Veeo vee, jne.

5.

 Olen maan minä toisenkin kiertänyt,
    haaluvee, hiivuvee, hiiohoo!
 Ilmansuunnissa kaikissa risteillyt,
    haaluvee, hiivuvee, hiiohoo!
 Mutta vaikka mä lähtisin mailmojen taa,
 Jennyn vertaista tyttöä nähdä en saa.
    Veeovee, jne.

6.

 Siis kun maissa me maljoja maistellaan,
    haaluvee, hiivuvee, hiiohoo!
 Ja kun viini se vuotavi virtanaan,
    haaluvee, hiivuvee, hiiohoo!
 Eestä maailman sorjimman neitosen tuon,
 lasin täyden ma, veikkoset, pohjahan juon.
    Veeo vee, jne.

Lähde: Merimies merta rakastaa: merimieslauluja ja shantyja. 2. 1983. Toimittanut Anneli Hongelin. Fazer, Helsinki.

Emil Kauppi
Hj. Nortamo
Laulut